**ՈՍԿԵՄԱԶԻԿԸ / Հայ ժողովրդական հեքիաթներ, Հատոր VIII / Գուգարք (Լոռի), Լոռու բարբառ (խոսվածք)**

Մի եդնակին ա ըլըմ, դա իրան հետ մի ախչիկ ա բերած ըլըմ, մի ախչիկ էլ իրա մարթն ա ունենըմ ծերքի կնգանից։ Մի կով են ունենըմ։

Էն մերացուն կովը տալիս ա էն եթիմ ախչկանն ու ասըմ ա.— Տար ըրածացրու։

Մի կտոր հաց ա տալի, ասըմ ա.— Վայ քու գլխին կենա, տար կովն ըրածացրու, էս հացն էլ ըրիգունը հետդ բի, հանդի հացն անուշ կլի, կուտենք ըրիգունը, էս թեշիկն էլ տար մանե։

էնա նա սոված, թեշիկ մանելով գնըմ ա, գալի։ Մի օր էլ հանդըմը թեշիկը մտնելիս տեղը— թելը կտրվըմ ա, թոլ ա ըլըմ, մի ծակով դվեր ա ընգնըմ։ Էդ ծակովը մտիկ ա անըմ, տենըմ ա — հրե ուշաբի կնիկը նստած, արճիճը մաստակի տեղ բերնըմը ծամըմ ա, հետն էլ ջահրա ա մանըմ։

Ասըմ ա.— Դեդի ջա՛ն, դեդի՛, թեշիկս ինձ տաս։

Ասըմ ա.— Հավքն իր թևովը, օցն իր պորտովը դեսն էկել չի. դուն էդ ով ես, որ սիրտ ես արել էկել։ Դվեր արի բալա ջան, դվեր արի տենամ էդ ով ես։

Դվեր ա գնըմ, ասըմ ա.— Դե արի գլուխս քթվե։

Քթվըմ ա, ասըմ ա.— Վո՜ւյ հրես, հրես, կասենաս իմ նանի թել-թել մազերն ըլի։ Հմա ո՞րդի, մազերը ոնց որ խոզի ջագառ ըլին, մեչն էլ անիծ, էլ որթ, էլ մորմոնջ՝ լիքը։

Էնա էդ պառավին դիր ա գալի, ասըմ.— Դե սոված կլիս, գնա տաշտիցը հաց վի կալ, կի:

Գնըմ ա տենըմ տաշտի միչինն աթար ա, ասըմ ա.— Վո՛ւյ, կասենաս իմ նանի թխած հացն ըլի:

Ասըմ ա.— Դե հմի էլ գնա թթու կի:

Գնըմ ա թթվի կարասը բաց ա անըմ, տենըմ ա որ՝ օց ու խլեզը իրար վրա դասած են, աղ դրած:

Ասըմ ա.— Վո՛ւյ, կասենաս իմ նանի դրած թթուն ըլի:

Դա մի գեշ բան էլա ասըմ չի, ինչ շհանց ա տալի, ուտըմ չի, հմա որ հարց ա ըլըմ, ասըմ ա.— Կերա՞ր բալա ջան: Ասըմ ա.— Հա՛:

Ասըմ ա.— Դե որ կերար, բալա ջա՛ն, արի մի էրկու բան ասեմ։

Ասըմ ա.— Ասա։

Ասըմ ա.— Բալա ջան, ես քի շատ հավան կացա, դուն իմ ախչիկն ես, իմ ըխչկանից էլ շատ սիրեցի։ Ասըմ ա.— Հրետ ըտիան էրկու ջուր ա գալի, մինը սև ա, մինը սպիտակ, գլուխդ կոխե սպիտակ ջրի տակն ու անց կաց։ Դա որ տհե ա անրըմ ու անց կենըմ հա, մազերը դառնըմ են ոսկի։

Ասըմ ա.— Վո՛ւյ դեդի ջան, իմ խորթ նանը որ տենա մազերս սհե ա, գլուխս կպոկի, հմի կովս էլ ով գիդե՝ կորավ, ես գնամ ի՞նլչ ջուղաբ տամ։

Ասըմ ա.— Վախիլ մի, ախչիկ ջան։ էնա մազերը կլոլըմ ա, մի ղառին ա կարըմ, միչին դնըմ, ասըմ ա.— Հմի գնա, կովի պոզերիցը մինը եղ ա դուս գձըմ, մինը՝ մեղր, ծծե֊ապրի: էդ չոր հացն էլ տար իրա գլխովը տուր:

Ասըմ ա.— Վախըմ եմ։

Ասըմ ա.— Վախիլ մի։

էնա տանըմ ա, ոնց որ էդ պառավն ասել էր՝ տհենց ա անըմ։

Մի քանի օր անց ա կենըմ, դա էնքան սիրունանըմ ա, էնքան քոքանըմ ա, որ էլ ասելու ոչ։ Դառնըմ ա մի հուրի-փերի:

Մեր ու ախչիկ ասըմ են.— Վա՛յ տամ սրա գլխին, էս ի՞նչ ա ուտըմ, որ չոր հացը եդ ա բերըմ, հմա եդ սհե քոքանըմ ա, սիրունանըմ ա։

Էնա էն մի պլոկվածն ասըմ ա.— Հմի էլ ես տիմ գնալ կովն ըրածացնելու։

Մերն էս ախչըկա հետ ղայմախ ա դնըմ, կարաք ա դնըմ, տար, իլիկ մանելով, խաղ ասելով կովն ըրածացրու, սրանք էլ կի, քոքացի, սիրունացի, վայ տամ նրա գլուխը։

Դա կովը տանըմ ա: Դեռ հլա թեշիկն էրկու անքամ ըլորած չի ըլըմ, թելը կտրվըմ ա, թոլ ա ըլրմ, եդ էն ծակովը նի ընգնըմ:

Ասըմ ա.— Ա՛ քավթառ, ա՛ քավթառ, էդ թեշիկը դես տուր։

Ասըմ ա.— Հավքն իր թևով, օցն իր պորտով դեսն էկած չի, դուն էդ ի՞նչ մրզանեն կտրած միլլեթ էս (վախը կտրած մարդ ես), որ դեսն էկել ես։ Դվեր արի, դվեր արի, ախչիկ ջա՛ն։

էնա գնըմ ա։

Ասըմ ա.— Ախչիկ ջա՛ն, արի գլուխս քթվե։

Գնըմ ա կուշտն ու ասըմ ա.— Պա՛, պա՛, պա՛, պա՛, պա՛, գրողը քու գլխին տանի, սաղ որթունք ու մորմոջ ա, ես սրան քթվող ե՞մ։

Էնա թքըմ ա ու ղրաղ ըլըմ։

Հմի էլ ասըմ ա.— Դե գնա հաց հանե, կի, սոված կլիս։

Գնըմ ա տաշտի կուշտն ու ասըմ ա.— Ախկ, ախկ, ախկ, էս ի՞նչ ա էս աթարը, որ ես ուտեմ, հսայ իմ շարմաղ հացը, սա թողած էդ տիմ ուտի՞լ: Եդ թքըմ ա ու ղրաղ ըլըմ։

Ասըմ ա.— Դե դնա թթու հանե կի կրասիցը։

Գնըմ ա կրասի կուշտն ու եդ տհե ասըմ ա.— Թո՛ւ, թո՛ւ, թո՛ւ, թո՛ւ,— եդի կռան վրա եդ ա փախչըմ։

Ասըմ ա.— Վայ տամ էդ քավթառ գլխիդ, ինձ օցի ու խլեզի թթու ես ուզըմ ուտացնե՞ս, իմ նանի դրած շարմաղ թթվին ի՞նչ ա էլել:

Էդ պառավին դա շատ ա դժար գալի, ասըմ ա.— Դե արի ըստի։ Գնըմ ա կուշտը, ասըմ ա.— Ըստիան էրկու ջուր ա գնըմ, մինը սպիտակ ա, մինը սև. գլուխդ սպիտակի տակին չի դնես, սևի տակին կդնես։

Գալիս ա գլուխը դնըմ սևի տակին, էնա հա, դրա էրեսը սևանըմ ա։

Գալիս ա ասըմ.— Քավթառ, էս ի՞նչ արիր։

Ասըմ ա.— Գնա, ղանջղ անսկամ, քու լայաղը դա յա։

էնա ղլմաղալ ա բցրացնըմ, ճվճվըմ ա, ծվծվորիկն ա գալի, պառավը բերըմ ա մի ղառին էլ դրա գլուխն ա անց կացնըմ, գոռացնելով եդ ա ղրգըմ, ասըմ ա.— Գնա էն կովի մի պոզը արին ա, մինը ժահրն ա, գնա ծծե, դուն էլ կքոքանաս էն խորթ քվորդ պես։

Էնա գնըմ ա, ծծըմ ա, օրն օրի վրա զաբնըմ ա, դառնըմ ա մի ղոթուր ձիու նման։

Մի էրկու օր տանըմ ա կովն ըրածացնըմ ա, բերըմ, մերն ասըմ ա.— Վայ տամ դրա գլխին, էդ կովը մորթեցեք, ըրեխես խարաբ էլավ դրա եդնա պըտիտ գալով:

Էն եթիմ ախչիկը տենըմ ա, որ մորթիլ տին, գնըմ ա էն պռավի կուշտը, ասըմ ա.— Դեդի ջան, կովը մորթըմ են, հմի ի՞նչ անեմ:

Ասըմ ա.— Լաց մի ըլիլ, ախչիկ ջան, թող արա մորթեն: Դու մսիցն ուտես ոչ: Հմա ով որ ուտէ՝ դու նրա դեն գձած ոսկոռնին հվաքե, տար մի տեղ թաղե, հլա տես ինչքան օգուտ կանես:

էնա կովը մորթըմ են, էդ նաչարը ջանին ցավ ա տալի, լաց ա ըլըմ:

Միսն իրանք ուտըմ են, դրան տալիս չեն, ինքն էլ ուզըմ չի: Որ պրծնըմ են հա, դա ոսկոռնին հվաքըմ ա:

Ասըմ են.— Տո՛ ֆողը քու գլխին, էդ ոսկոռնին ի՞նչ տիս անիլ:

Ասըմ ա.— Ձեզ մատաղ ըլիմ, ոսկոռը դեն մեք գձիլ, ինձ տվեք, տանիլ տիմ թաղիլ, էդ կովն ինձ պհել ա, մոր համ ա տվել։

Ինչքան դրա վրա ծիծաղըմ են, գլխին տալիս են, դա անգաճ չի անըմ, հվաքըմ ա: Եփ որ չիմն էլ զխտվըմ են, տանիցը դուս են ըլըմ հովերըմը ման գալու, դա գնըմ ա դռան տակին մի ֆոր փորըմ, էդ ոսկոռնին սազով միչին շարըմ ա ու թաղըմ:

Շատ ա կենըմ, քիչ, գիդեմ ոչ, դրա խորթ մերն ու քիրը զուքվըմ են, զըթարվըմ, գնըմ են խեչ, դրան տանը թողըմ են, ասըմ են.— Վայ քու գլխին, էս տունը թամուզ կավլես, կթամզես, եդնա էս կորեկն էլ տանը շաղ կտաս ու եդ հատ-հատ կհավաքես, եդնա կնստիս ու լաց կլիս, էնքան լաց կլիս, էս ամանն ըրտասունքով կլքցնես։ Ասըմ են ու իրանք գնըմ են։

Դա տունը, դուռը թամզըմ ա, ամեն բանն ուսլուբին իրա տեղն ա դնըմ, եդնա էն կորեկը շաղ ա տալի, թազադան հվաքըմ ա, հետն էլ լաց ա ըլըմ։

Էդ վախտը մի ինձ պես պառավ ա գալի տուն, ասըմ ա.— Ախչիկ ջան, խի՞ ես լաց ըլըմ ու տհե մխկտալով հատ-հատ կորեկը հվաքըմ։

Ասըմ ա.— Հե՛չ, դեդի ջա՛ն, սիրտս իրան իրան լքցվեց, էնա լաց եմ ըլըմ, էս կորեկն էլ սհե եմ անըմ, որ պարապ չի կենամ։

Ասըմ ա.— Ինձ խի՞ ես խափըմ, ախչիկ ջան, դուզն ասա։

Էնա տենըմ ա կարալ չի սուտն ասե, ասըմ ա.— Դե եսիմ, դեդի ջա՛ն, ինձ ասըմ են սհե արա, ես էլ անըմ եմ։

Ասըմ ա.— Վա՛յ դրանց գլխին, դուն էլ ավլով հվաքե, մի տեղ բի թոփ արա, որը թոփ կլի՝ վի կալ, որն ըլիլ չի, ավլի ծերով դեն ածա։ Թասն էլ մի քիչ ջուր ածա, մի պտղունց աղ գձե, դի ըտի, թող գան հե գիդենան ըրտասունք ա, ֆողեմ ես դրանց գլուխը, եթիմ ըրեխա են գդել, որ ֆոքին հանեն։ Տհե ասըմ ա ու ինքը գնըմ: Դա էլ բերըմ ա էդ պառավի ասածնին անըմ, պրծնըմ:

Էնա որ տունը խովլաթվըմ ա հա, գնըմ ա դռան տակը մտիկ ա անըմ, ասըմ ա.— Հլա տենամ ի՞նչ կա ընդի:

Տենըմ ա՝ աչկը բարին տենի, մի կոխտա ղուլան ընդի թամքած, մի բոխչա շոր էլ ընդի կապած: Դա վեր ա ունըմ, էդ շորերը հաքնըմ, դառնըմ ա մի հուրումալաք, քուռակին նստըմ ա ու եդներնուն գնըմ ա խեչ: Ոսկե մազերն Էլ ուսերովը փռըմ ա, ոտնամաննին ու շորերն Էլ պլպլալով, գնըմ ա հասնըմ խեչը:

Խալխը չիմ մայիլ են կտրըմ, գալիս են ձիու գլուխը բռնըմ, վեր ա գալի, գնըմ ա խեչըմը ուխտ ա անըմ, եդ ձիուն նստըմ ա, թռչելով եդ գալի տուն։ Ձին թռցրած գալու վախտը ոտնամաննու մինը վեր ա ընգնըմ, դա գլխի չի ըլըմ: Ոտնամանն ընգնըմ ա ջրի մեչը: Գալիս ա տուն, եդ ձին բրախըմ ա՝ գնըմ ա իրա տեղը, շորերն Էլ հանըմ ա ընդի դնըմ։ Եդ իրան գրչոտ շորերը հաքնըմ ա, ընդի պատի տակին նստըմ։

Նհանք խեչիցը եդ են գալի, գալիս են տենըմ պատի տակին կուչ Էկած։

Գլխին տալիս են, ասըմ.— Ի՜, վա՛յ քու գլխին, դուն էլ քեզ ախչիկ ես հաշվըմ։ Խեչը մի հուրումալաք ախչիկ էկավ, ոսկի մազերն ուսովը փռած, շորերն ու ոտնամաննին պլպլեին, հրեղեն ձիով էկավ, խեչըմն ուխտ արավ, եդ նի էլավ ձիուն ու գնաց։

Ասըմ ա.— Դե ի՞նչ անեմ, ինձ տարաք ոչ, որ ես էլ էի տեհել։

Ասըմ են.— Ա՛յ ֆողը քու գլխին, դուն էիր պակաս, որ ընթավուր հուրումալաքին տենեիր, խելքդ էլ գներ, ընգնեիր ձիու ոտների տակն ու մեռնեիր։

Դա սուս ա անըմ, էլ ձեն չի հանըմ։ Ըրիգունը թաքավորի նոքարնին տանըմ են ձիանը ջուր տալու, ձիանր փռռացնըմ են ու եդ դառնըմ, էն ոտնամանը միչին վլվլալեն տենըմ են, խրդնըմ են, խմըմ չեն։ Նոքարնին մտիկ են անըմ, տենըմ են միչին մի զադ ա վլվլին տալի։

Գնըմ են թաքավորի տղին ասըմ.— Թաքավորն ապրած կենա, սհե-սհե մի բան կա ջրըմը, վովռըմ ա, ձիանը խրդնըմ են, ջրին մոտ չեն գալի։

Ասըմ ա.— Գնացեք թոռ գձեցեք, բռնեցեք, բերեք հլա տենամ էն ի՞նչ ա։

էնա թոռ են գձըմ, տենըմ են ոտնաման ա:

Բերըմ են տալի թաքավորի տղին: Թաքավորի տղեն ասըմ ա.— Սա որ էսքան ա սիրուն, բա իրան հաքնողն ինչքա՞ն կլի սիրուն:

Ընդիան թաքավորն ասըմ ա.— Ման ածեք տենանք ում ոտովն ըլի, նրան իմ տղի հմար ուզիլ տիմ:

Ման են ածըմ, օխտը գեղ պտըտըմ են, մնին էլա ըլըմ չի: Բերըմ են էն ոսկե մազերավորանց տուն: Էն խորթ մերը մի խատատ առնըմ ա իրան ախչկանը հաքցնըմ, հմա ո՞րդիան կլի:

Ասըմ են.— Հլա նրան էլ հաքցնենք: Հաքցնըմ են, կոխտա ոտին ա ըլըմ: Հմի գալ տին որ նշնեն: Էն գյուլլա դիբածն ընդի մռթշորվըմ ա, ասըմ ա.— Սրան տանիլ տին, իմ ախչիկը տանը տի մնալ:

էրկու օրեն վրա հրսանիքը գալիս ա, դռանը կաղնըմ: Էդ խորթ մեր գյուլլի էկածը տանըմ ա էդ ոսկե մազավորին թորոնն ա կոխըմ ու մի վենձ սալ քար էլ վրեն ա դնըմ, իրա պռճոկվածին տանըմ ա թախտին դնըմ: Դրանք քեփ են անըմ, ուտըմ են, խմըմ, հազըրվըմ են, որ տանին:

Էդ վախտը որցակը գալիս ա թորոնի վրա կաղնըմ, ասըմ ա.— Կիկղիղի, Սևերեսը թախտին ա, Ոսկեմազիկը թորնըմն ա։

Էդ խորթ մերը որցակին ծեծըմ ա, հետ ածըմ, հմա եդ որցակը գալիս ա վրեն կաղնըմ, կանչըմ:

Դա որ եդ ուզըմ ա գնա հետ ածե հա, թաքավորի տղեն ասըմ ա.— Սուս կացեք, հլա դենը մի անիլ, թող արա մին էլ կանչի:

Մին էլ ա կանչըմ։

Թաքավորի տղեն մի լավ իմանըմ ա, ասըմ ա.— Հլա գնացեք թորոնը բաց արեք։

Բաց են անըմ, տենըմ հրե ընդի ղառինը գլխին՝ կուչ էկած ա Ոսկեմազիկը։ Էտա դրան ըտիան դուս են բերըմ, գնըմ են նրան թախտիցը հետ ածըմ, մոր ըրեսին էլ կում են անըմ, թքըմ, խայտառակ, բիաբուռ անըմ։

Ոսկեմազիկին ուզըմ են տանին նոր շորեր հաքցնեն, ասըմ ա.— Ինձ հմար շորեր ունիմ, ուզիլ չի, ես իմ շորԼրր կհաքնիմ։

Էնա գնըմ ա իրա շորերը դռան տակից հանըմ, հաքնըմ ա, ղառինը գլխից դեն ա գձըմ, ոսկե մազերը հուսած՝ ուսին ա գձըմ, զուքվըմ, զրթարվըմ, ղուլանին վեր ա ըլըմ, դուս գալի մեյդան։

Խալխը որ դրան մտիկ ա անըմ, մնըմ են ըրմացած, ասըմ են.— Սա էդ խեչն էկող ախչիկն ա։

Նոր դրան բերըմ են հրսանիք անըմ թաքավորի տղի հետ, հասնըմ են իրանց մուրազին, դուն Էլ հասնես քու մուրազին: Էն պլոկված խորթ մոր անսկամն էլ մնըմ ա տանը, ոնչ ուզող ա ըլըմ, ոնչ բան (վա՜յ տամ նրա Էլ, իրա մոր գլխին էլ):